open-index/open-wikipedia-markdown huggingface dataset:
Jevgenijus Leonovas

**Jevgenijus Leonovas** (, 1926 m. rugsėjo 2 d. Maskva – 1994 m. sausio 29 d.   rusų kino ir teatro aktorius.

## Biografija
1947 m. baigė Maskvos teatro studiją. 1948–1968 m. Maskvos K. Stanislavskio, 1969–1972 m. Maskvos V. Majakovskio dramos teatro, nuo 1972 m. Maskvos Lenino komjaunimo teatro (nuo 1990 m. Lenkom) aktorius.

## Kūryba
Vaidino daugiau kaip 90 kino ir televizijos filmų. Komiškuose vaidmenyse atskleidė personažo vidinį dramatizmą, derino ekscentriką, groteską ir charakterio psichologinį pagrįstumą.

;Vaidmenys teatre
* Lariosikas – Michailas Bulgakovas. Turbinų dienos 1954 m.
* Kreontas Žakas Anujis. Antigonė 1966 m.
* Sanča Pansa – D. Vasermanas ir J. Derionas. Žmogus iš La Mančos 1972 m., pagal M. de Servantesą
* Ivanovas – Antonas Čechovas. Ivanovas 1975 m.
* Tevjė pienininkas – Grigorijus Gorinas. Paminėjimo malda 1989 m., pagal Šolomą Aleichemą

;Filmografija
* Šuleikinas – Dryžuotasis reisas 1961 m., režisierius Vladimiras Fetinas
* Šibalka – Dono apysaka 1965 m., pagal M. Šolochovą, režisierius Vladimiras Fetinas
* Volodia – Sėkmės zigzagas 1968 m., režisierius Eldaras Riazanovas
* Iliuziono šeimininkas – Liepsnok, liepsnok, žvaigžde manoji 1969 m., režisierius Aleksandras Mita
* Troškinas ir Docentas – Sėkmės džentelmenai 1972 m., režisierius Aleksandras Seras
* Potapovas – Premija, 1975 m., režisierius Sergejus Mikaelianas, TSRS valstybinė premija
* Kolia – Afonia, 1975 m., režisierius Georgijus Danelija
* Vasilijus – Rudens maratonas 1979 m., režisierius Georgijus Danelija
* Vasinas – Ašaros byrėjo 1983 m., režisierius Georgijus Danelija

## Bibliografija
* Laiškai sūnui, 1992 m.

## Šaltiniai
Leonidas Leonovas

**Leonidas Leonovas** (, 1899 m. gegužės 31 d. Maskva – 1994 m. rugpjūčio 8 d. ten pat) – rusų rašytojas.

## Biografija
1920 m. studijavo Maskvos universitete, tais pačiais metais tapo Raudonosios armijos savanoriu. Dalyvavo Rusijos pilietiniame kare. Demobilizuotas nuo 1921 m. gyveno Maskvoje. 1972 m. TSRS mokslų akademijos narys.

## Kūryba
Romanuose vaizduojamas permainų kamuojamų rusų kaimo žmonių gyvenimas po Spalio perversmo (1917 m.), atskleidžiamas dugne atsidūrusių veikėjų tragiškas likimas. Žymiausiame romane „Rusų miškas“ lyginamas rusų charakteris ir Rusijos gamta, perspėjama dėl jos naikinimo pražūtingų padarinių; būdinga psichol. motyvacija, lyr. stilius, vaizdinga kalba. Paskutiniame romane „Piramidė“ apmąstomas rusų tautos likimas XX amžiuje, įvairūs jo įvykiai perteikiami stačiatikybės požiūriu. Parašė apsakymų, pasakų, publicistinių straipsnių.

## Bibliografija
* Barsukai (*Барсуки*), 1925 m.
* Vagis (*Вор*), 1928 m., pataisytas leid. 1959 m.
* Rusų miškas (*Русский лес*), 1954 m., lietuvių kalba 1956 m.
* Piramidė (*Пирамида*), 2 kn., išl. 1995 m.
* Evgenija Ivanovna, (*Evgenia Ivanovna*), apysaka apie rusų emigrantus, 1963 m., lietuvių kalba 1965 m.
;Pjesės
* Paprastas žmogus (*Обыкновенный человек*) 1941 m., lietuvių pastatytas 1955 m.
* Auksinė karieta (*Золотая карета*), 1946 m., 1 pataisytas leid. 1955 m., 2 pataisytas leid. 1964 m., lietuvių pastatytas 1956 m.
* Misterio Makinlio pabėgimas (*Бегство мистера Мак-Кинли*), kino apysaka 1961 m., filmas 1976 m., režisierius Michailas Šveiceris, pagrindiniame vaidmenyje Donatas Banionis

## Šaltiniai
Aladinas (2009 filmas)

**Aladinas** – 2009 m. fantastinis Bolivudo filmas. Filmas yra naujoviška indų kino pramonės pasakos adaptacija.

## Aktoriai
*Aktorius - vaidmuo*
* Amitabh Bachchan - Džinas
* Sanjay Dutt - Žiedų valdovas 
* Riteish Deshmukh - Aladin Chatterjee
* Jacqueline Fernandez - Jasmine
* Victor Banerjee - senelis
* Ratna Pathak Shah - Marjina
* Sahil Khan - Kasim
* Joy Sengupta - Arun Chatterjee
* Sohini Ghosh - Riya Chatterjee
* Arif Zakariya - Profesorius Nazif
* William Ong - Xi Guang Lee
Aladinas

**Aladinas** gali reikšti:
* Aladinas (veikėjas) – pagrindis medijos apie Aladiną veikėjas;
* 1986 m. komedija - Aladinas (1986 filmas).
* 1992 m. filmas – Aladinas (1992 filmas).
* 1993 m. filmas – Aladinas (1993 filmas).
* 2009 m. fantastinis filmas – Aladinas (2009 filmas).
* Aladin – interaktyvus kompiuterinis Strasbūro astronominių duomenų centro dangaus atlasas.
Diskvalifikacija

**Diskvalifikacija** (;  'atskirai, į dalis; (čia) atvirkščiai' + *kvalifikacija* 'tinkamumas, tinkamumo pripažinimas', iš  'kokybė') – sportininko, trenerio, komandos pašalinimas iš rungtynių, varžybų arba draudimas jose dalyvauti už taisyklių, varžybų nuostatų, etikos normų pažeidimą, taip pat draudimas tam tikrą laiką rengti varžybas ar rungtynes sporto bazėje (stadione, rūmuose, salėje), kurioje nebuvo garantuota reikiama tvarka per rungtynes, varžybas ar po jų. 

## Rūšys
Diskvalifikacija gali būti laikina nuobauda – pvz., boksininkui už šiurkštų taisyklių pažeidimą kovos metu nebeleidžiama tęsti kovos įskaitant jam pralaimėjimą. 

*Abipusė diskvalifikacija* () draudžia abiem varžovams tęsti kovą arba dalyvauti varžybose už labai šiurkštų elgesį arba etikos normų pažeidimą. 

*Automatinė diskvalifikacija* () skiriama už tam tikrus pažeidimus, kuriuos padarius ji įsigalioja, pvz., futbolininkas, gavęs dvi geltonąsias korteles, neturi teisės žaisti vienerių arba dvejų rungtynių. 

*Diskvalifikacija iki gyvos galvos* () – sportininkui uždraudžiama dalyvauti oficialiose tam tikro rango varžybose už ypač šiurkščius etikos normų pažeidimus, pvz., už pakartotinį dopingo vartojimą. 

Dar būna *lygtinė diskvalifikacija* () – bandomasis laikotarpis, per kurį pasikartojus šiurkščioms pražangoms sportininkas arba komanda diskvalifikuojami.

## Šaltiniai

* Sporto terminų žodynas. T. 1. 2-asis patais. ir papild. leid.: Aiškinamasis žodynas. Angliški, vokiški, rusiški terminų atitikmenys. Būtiniausios žinios / Parengė S. Stonkus. Lietuvos kūno kultūros akademija. – Kaunas: LKKA, 2002
The Gillette Company

**The Gillette Company** - JAV kompanija, gaminanti skutimosi peiliukus. Ji buvo įkurta 1895 metais Bostone, JAV. 2005 metais Gillette kompaniją nusipirko Procter & Gamble. The Gillette Company šūkis - *"Geriau vyrai nesuras" (The Best a Man Can Get)*
Lindt & Sprüngli

**Lindt & Sprüngli AG** - Šveicarijos įmonė, gaminanti kokybišką konditeriją (šokoladą).

2021 m. uždirbo 409,5 mln. Šveicarijos frankų.



Image:David Sprüngli um 1840.jpg|Devidas Spriunglis-Švarcas - kompanijos įkūrėjas
Image:Zürichsee - Kilchberg Lindt & Sprüngli IMG 0227.JPG|Lindt & Sprüngli būstinė Kilchberge
Image:Aachen, Lindt & Sprüngli.jpg|Lindt & Sprüngli gamykla Achene
Kazimieras Dmochovskis

**Kazimieras Dmochovskis** (, 1780 m. birželio 24 d. Zabalacė, dab. Vitebsko sritis – 1851 m. sausio 11 d. Sankt Peterburgas, palaidotas Sankt Peterburgo Smolensko kapinėse, 1901 m. palaikai perkelti į Vyborgo kapines) – Lietuvos Katalikų bažnyčios arkivyskupas.

## Biografija
Studijavo teologija Kraslavoje (dab. Latvija) ir Vilniuje. 1803 m. vasario 6 d. įšventintas kunigu.

Vilniaus vyskupų J. N. Kosakovskio ir J. Stroinovskio kapelionas, vyskupijos kanceliarijos sekretorius, Vilniaus ir Kuršo kanauninkas, Mscibavos (dab. Gardino sritis) ir Giedraičių klebonas. 1815–1827 m. Dvasinės kolegijos Sankt Peterburge asesorius, nuo 1839 m. jos narys, nuo 1842 m. prezidentas. 1840 m. Mileto titulinis vyskupas, 1840–1848 m. Vilniaus vyskupas sufraganas Kuršui, nuo 1848 m. Mogiliavo arkivyskupijos arkivyskupas metropolitas, arkivyskupiją valdė jo sufraganas Ignacas Holovinskis. Nors jam primetamas nuolankumas caro valdžiai, jis gynė persekiojamus unitus, jų išlikusius vienuolynus nuo likvidavimo, Bažnyčios teises.

## Šaltiniai
Dobilėlis

**Dobilėlis** – lietuvių liaudies šokis, ratelis. 

## Šokis
„Dobilėlio“ muzikinis metras – 2/4, tempas vidutinis. Susikabinę rankomis šokėjai eina ratu, paskui sukasi už parankių. Šokdami apdainuoja dobilų augimų ir pjovimą, kai kada imituoja tekstą, pabaigoje vienas kitam nusilenkia. Manoma, būta ir šokio sutartinės. Ratuojama nuo seno beveik visoje Lietuvoje. 

XX a. pradžioje „Dobilėlio“ tekstą pirmasis užrašė Antanas Vireliūnas. 1949 m. šokį scenai pritaikė Juozas Lingys (choreografija) ir Jonas Švedas (muzika), rengdami programą Valstybiniam dainų ir šokių ansambliui „Lietuva“.

## Šaltiniai
Flavianas Dobrianskis

**Flavianas Dobrianskis** (, 1848 m. vasario 28 d. Černicų kaimas, Novogradvolynės valsčius, Voluinė – 1919 m.) – Lietuvos rusų bibliotekininkas, archeografas, geografas.

## Biografija
1872 m. baigė Maskvos stačiatikių dvasinę akademiją. 1872–1883 m. dėstė Lietuvos dvasinėje seminarijoje, vėliau – Vilniaus mokytojų institute. Nuo 1876 m. Vilniaus viešosios bibliotekos komisijos narys, nuo 1902 m. – pirmininkas (direktorius) ir Vilniaus archeografijos komisijos pirmininkas. Nuo 1913 m. Vilniaus žydų mokytojų instituto direktorius.

Propagavo Rusijos imperijos valdžios oficialią ideologiją, esą Lietuva nuo senų laikų buvusi rusiška ir stačiatikiška (pvz., Vilniaus archeografijos komisijos leidžiamu senovės aktų *Акты Виленской Археографической комиссии* t. 15, 21, 26, 31 ir 35 įvaduose).

## Bibliografija
* Vadovas po Vilnių (*Путеводитель по Вильне и ее окрестностям*. Вильна) 1883 m., 1890 m.
* Senasis ir naujasis Vilnius (*Старая и новая Вильна*. Изд. 3-е. Вильна) 1904 m.
* Vilniaus viešoji biblioteka (*Путеводитель по Виленской Публичной библиотеке*), 1879 m., 1904 m.
* Senovės graikų kalbos tarmių mokyklinis žodynas (*Словарь особенностей греческих диалектов дорического, эолического, ионического и аттического, с образцами этих диалектов. Пособие при чтении этих диалектов*), 1879 m.
* Vilniaus viešosios bibliotekos rusiškų leidinių dubletų katalogas (*Каталог дублетов русского отделения Виленской Публичной библиотеки*), 1877 m., 1902 m.
* Vilniaus viešosios bibliotekos Senienų muziejaus eksponatų katalogas (*Каталог предметов музея древностей, состоящего при Виленской Публичной библиотеке*), 1879 m., 1885 m.
* Vilniaus viešosios bibliotekos rankraščių bažnytine slavų ir rusų kalbomis aprašymas (*Описание рукописей Виленской Публичной библиотеки, церковнославянских и русских*), 1882 m.
* Vilniaus viešosios bibliotekos rankraščių skyriaus aprašymas (*Описание рукописого отделения Виленской Публичной библиотеки*) t. 2 1897 m., t. 5 1906 m.

## Šaltiniai

## Nuorodos
* Flavianas Dobrianskis. Baltijos archyvas, Вильна и ее окрестности (1883), Путеводитель по Вильне и ее окрестностям (1890), Старая и Новая Вильна (1904)
Isajus Dobroveinas

**Isajus Dobroveinas** (, tikroji pavardė Icchakas Barabeičikas *Ицхок Зорахович Барабейчик*, 1891 m. vasario 27 d. Žemutinis Naugardas – 1953 m. gruodžio 9 d. Oslas, Norvegija) – rusų dirigentas, kompozitorius.

## Biografija
1901–1911 m. studijavo Maskvos konservatorijos K. Igumnovo klasėje. 1911–1912 m. tobulinosi Vienoje pas L. Godovskį.

1917–1921 m. dėstė Maskvos filharmonijos draugijos mokykloje; profesorius. 1921–1922 m. Maskvos Didžiojo teatro dirigentas. Nuo 1923 m. gyveno užsienyje. Dirigavo simfoniniams ir operos teatrų orkestrams Berlyne, Drezdene, 1927–1928 m. Budapešte, 1928–1931 m. Osle, Sofijoje, Kaune, 1930–1934 m. San Franciske, Niujorke, Filadelfijoje. 1941–1953 m. Geteborgo simfonio orkestro vadovas. 1948–1949 m. Milano teatre „La Scala“ dirigavo rusų kompozitorių operas.

Sukūrė koncertą fortepijonui ir orkestrui, 3 sonatas fortepijonui, pjesių fortepijonui, smuikui, romansų, dramos spektaklių muzikos.

## Šaltiniai
Antonis Boleslavas Dobrovolskis

**Antonis Boleslavas Dobrovolskis** (, 1872 m. birželio 6 d. Dvoršovice Košcielne, Lodzės vaivadija – 1954 m. balandžio 27 d. Varšuva) – lenkų geofizikas, poliariniu sričių tyrėjas, pedagogas. Lenkijos mokslų akademijos narys.

## Biografija
Jaunystėje dalyvavo revoliucinėje veikloje, už tai ištremtas į Kaukazą. Pabėgęs studijavo fiziką ir biologiją Šveicarijoje ir Belgijoje. 1897–1899 m. dalyvavo Belgijos ekspedicijoje į Antarktį laivu „Belgica“. 1924–1929 m. Valstybinio meteorologijos instituto vicedirektorius, direktorius. 1946–1954 m. Varšuvos universiteto profesorius. Nuo 1952 m. Lenkijos mokslų akademijos narys.

1929 m. įsteigė Geofizikų draugiją Lenkijoje. Jo iniciatyva įkurta Seismologijos observatorija Varšuvoje, Gdynės Jūros observatorija ir Legionovo aerologijos observatorija prie Varšuvos. Paskelbė geofizikos, daugiausia iš ledo, debesų fizikos, atmosferinės optikos (apie halo reiškinius), pedagogikos darbų.

## Bibliografija
* Poliarinės ekspedicijos (*Wyprawy polarne*) 1914 m.
* Mokslas apie ledą (*Historia naturalna lodu*) 1923 m.
* Mano mokslinė biografija (*Mój życiorys naukowy*) 1958 m.
* Pedagogikos raštai (*Pisma pedagogiczne*) 3 t. 1958–1964 m.

## Šaltiniai
Kazimierz Dobrowolski

**Kazimežas Dobrovolskis** (, 1894 m. gruodžio 20 d. Novy Sončas – 1987 m. kovo 26 d. Krokuva) – lenkų istorikas, sociologas, etnologas.

## Biografija
1912–1914 m. studijavo Jogailos universitete, 1915–1916 m. Vienos universitete, 1919 m. apgynė daktaro disertaciją. 1925 m. stažavo Sorbonoje.

1920–1935 m. dirbo Jogailos bibliotekoje, 1935–1965 m. Krokuvos universiteto profesorius. Nuo 1937 m. Lenkų mokslų akademijos, nuo 1962 m. Lenkijos mokslų akademijos narys.

## Mokslinė veikla
Parašė Lenkijos socialinės ekonominės istorijos, kultūros istorijos ir teorijos, sociologijos, etnografijos, mokslo metodologijos studijų ir veikalų. Sukūrė vadinamąjį integralinių tyrimų metodą – kuo įvairiapusiškiau atskleisti tiriamų reiškinių atsiradimą ir plėtotę nulėmusius veiksnius, apibrėžti kultūrinių reiškinių funkcijas konkrečiame laike ir erdvėje.

## Bibliografija
* Lenkijos mokslo kultūros iki XVI a. studija (*Studia nad kulturą naukową w Polsce do schyłku XVI stulecia*), 1933 m.
* Visuomeninio gyvenimo ir kultūros studija (*Studia nad życiem społecznym į kulturą*), 1966 m.
* Istorijos ir sociologijos paribio studija (*Studia z pogranicza historii į socjologii*), 1967 m.
* Stichinių procesų teorijos apybraižą (*Teoria procesów żywiołowych w zarysie*), 1973 m.

## Šaltiniai
Tomas Jurgis Dobševičius

**Tomas Jurgis Dobševičius** (, slapyvardis *D. Ejtwid*, 1807 m. gruodžio 20 d. Juodeikėliai I, Tryškių valsčius – 1881 m. gegužės 11 d. Žitomyras) – Lietuvos kunigas, istorikas, pedagogas.

## Biografija
1819–1825 m. mokėsi Raseinių pijorų mokykloje, 1825–1826 m. – Žemaičių kunigų seminarijoje Varniuose, 1826–1831 m. Vilniaus kunigų seminarijoje; įšventintas kunigu.

Nuo 1831 m. Varnių katedros vikaras, nuo 1834 m. vyskupo J. A. Giedraičio kapelionas, 1835–1842 m. Žemaičių kunigų seminarijos profesorius. 1842–1866 m. vadovavo Kijevo universiteto Katalikų teologijos katedrai bei dėstė dogminę ir moralinę teologijas, Bažnyčios istoriją, kanonų teisę. Katedrą panaikinus nuo 1874 m. Lucko-Žitomyro vyskupijos administratorius, nuo 1877 m. oficiolas, nuo 1880 m. arkidiakonas. Parašė 1848 m. M. Valančiaus knygos „Žemaičių vyskupystė“ recenziją, 1857 m. Žemaičių kunigų seminarijos rektoriaus M. Kaminskio biografiją.

## Bibliografija
* Istorinės žinios apie Kijevo Romos katalikų vyskupiją nuo jos įsteigimo iki 1839 m. (*Wiadomość historyczna o biskupstwie kijowskim rzymskokatolickim od założenia jego aż domku 1839...*), 1883 m.
* Pergyventų laikų atsiminimai (*Wspomnienia z czasow, ktore przeżylem*), 1883 m.

## Šaltiniai
Dogerio banka

**Dogerio banka** (, iš sen.  'žvejybinis botas') – sekluma (banka) Šiaurės jūroje tarp Didžiosios Britanijos salos ir Jutlandijos pusiasalio.

## Banka
Ilgis iš pietvakarių į šiaurės rytus apie 260 km, plotis 30–60 km, plotas 17 600 km². Jūros gylis ties Dogerio banka 13–37 m., vidutinis gylis apie 20 m. Intensyvios žvejybos vieta, ypač daug sugaunama menkių. Rasti gamtinių dujų telkiniai.

## Šaltiniai
Danijos futbolo sąjunga

**Danijos futbolo sąjunga** (; santr. *DBU*) – Danijos futbolo vykdomoji institucija, esanti Briondbiu. Organizuoja futbolą Danijos futbolo klubams, taip pat vyrų ir moterų rinktines.

## Istorija

Sąjunga įkurta 1889 m., bet oficialiai neregistravo varžybų iki 1908 m. vasaros olimpinių žaidynių. Tai reiškia, kad tarpinėse 1906 m. vasaros olimpinėse žaidynėse iškovota pirma vieta nėra oficialiai užregistruota Danijos futbolo sąjungos. Į FIFA priimta 1904 m. ir nuo 1954 m. yra UEFA narė. 2008 m. pradėjo vykdyti salės futbolo varžybas.

## Sąjungos vykdomos varžybos
### Vyrų varžybos
* Lygos
** Danijos Superlyga
** Pirmasis divizionas
** Antrasis divizionas (Rytų ir Vakarų zonos)
** Danmarksserien (Trys zonos)
* Taurės
** Danijos futbolo taurė

### Moterų varžybos
* Lygos
** 3F Lyga
** Pirmasis divizionas
** Antrasis divizionas
** Denmarksserien (Trys zonos)
* Taurės
** 3F taurė

## Nuorodos
* Sąjungos svetainė
Dokas

**Dokas** () – įrenginys laivui statyti ar remontuoti, įrengiamas laivų statykloje arba dideliame uoste nuo bangavimo apsaugotoje vietoje. 

## Įranga
Dokas turi vandens siurblių, keliamąjį kraną, laivų švartavimo įrenginių, priemonių elektros energijai, garui, suslėgtam orui, kitoms dujoms tiekti. Pagal paskirtį dokai būna:

Sausasis dokas – turi sandarią gelžbetoninę arba metalinę stačiakampio lovio pavidalo kamerą, kai kada kelias, su pusapvaliu galu ir uždoriu. Laivui įplaukus uždoris uždaromas, vanduo išsiurbiamas, laivas atsiremia į atramas arba vežimėlius. Naudojamas laivams statyti (statybinis dokas) ir remontuoti (remontinis dokas). 

Plaukiojamasis dokas – ilgas, stačiakampio plano, plieninis, rečiau gelžbetoninis pontonas su kameromis viduje ir sienomis. Į kameras prileidus vandens dokas grimzta, laivas įplaukia tarp doko sienų; vandenį išsiurbus dokas iškyla, laivas atsiremia į atramas. Šis dokas paprastai nesavaeigis, ji tempia vilkikas. Naudojamas laivams remontuoti, nuleisti nuo stapelio į vandenį, laivui ar kitam įrenginiui plukdyti uosto akvatorijoje (transportinis dokas).

## Šaltiniai
Asmens be pilietybės kelionės dokumentas

**Asmens be pilietybės kelionės dokumentas** – asmeniui, neturinčiam užsienio valstybės pilietybės, tačiau turinčiam dokumentą, suteikiantį teisę gyventi šalies teritorijoje, pagal 1954 m. Konvencijos dėl asmenų be pilietybės statuso nuostatas išduodamas dokumentas.

## Lietuvoje
Asmens be pilietybės kelionės dokumentas – asmeniui, neturinčiam užsienio valstybės pilietybės, tačiau turinčiam dokumentą, suteikiantį teisę gyventi Lietuvos Respublikoje, pagal 1954 m. Konvencijos dėl asmenų be pilietybės statuso nuostatas išduodamas dokumentas, suteikiantis teisę išvykti iš Lietuvos Respublikos ir grįžti į Lietuvos Respubliką dokumento galiojimo laikotarpiu.

Asmens be pilietybės kelionės dokumentas sukurtas atsižvelgiant į naujausius Europos Sąjungos reikalavimus ir Tarptautinės civilinės aviacijos organizacijos (ICAO) rekomendacijas. Kelionės dokumento knygelėje yra 32 puslapiai ir polikarbonatinis asmens duomenų lapas, kuriame duomenys, nuotrauka ir parašas išgraviruoti lazeriniu įrenginiu.

Asmens be pilietybės kelionės dokumente įrašai pateikiami lietuvių, anglų ir prancūzų kalbomis.

Kelionės dokumento duomenų lape integruota nekontaktinė elektroninė laikmena, kurioje įrašomi asmens duomenys, taip pat asmens veido atvaizdas ir pirštų atspaudai. Įrašyti duomenys apsaugoti naudojant pasyvios autentifikacijos ir bazinės prieigos kontrolės mechanizmus.

## Nuorodos
* Asmens dokumentų išdavimo centras
Nikolajus Dolgorukovas

**Nikolajus Dolgorukovas** (, 1792–1847 m.) – Rusijos imperijos valstybinis ir karinis veikėjas.

## Biografija

Kilęs iš kunigaikščių Dolgorukių giminės. Žmona grafaitė Marija Saltykova (1795-1823 m.), sūnus Dmitrijus (1815-1846 m., jo žmona Aleksandra Golicyna), duktė Ana (1823–1845 m., jos vyras Grigorijus Gagarinas).1812–1829 m. tarnavo Rusijos imperijos kariuomenėje. Dalyvavo karuose su Prancūzija, Persija, Turkija. 1828 m. kavalerijos generolas. 1829–1830 m. Rusijos imperijos pasiuntinys Persijoje. Nuo 1831 m. Minsko laikinasis karinis gubernatorius. 1831–1840 m. Vilniaus generalgubernatorius. Po 1830–1831 m. sukilimo stiprino rusifikavimo politiką ir griežčiau administravo jam pavaldžias gubernijas – 1832 m. uždarytas Vilniaus universitetas, įvesta griežtesnė cenzūra, iš mokyklų pamažu išguita lenkų kalba. 1840–1847 m. Charkovo, Poltavos ir Černigovo generalgubernatorius.

## Šaltiniai
Estijos futbolo sąjunga

**Estijos futbolo sąjunga** () – Estijos futbolo vykdomoji institucija, kuruojanti Meistriliiga, Estijos futbolo taurę, bei žemesnes lygas, taip pat Estijos vyrų futbolo rinktinę.

## Istorija

Sąjunga įkurta 1921 m. Būstinė įsikūrusi Taline. FIFA nare tapo 1923 m., tarybiniu laikotarpiu neveikė. Estijai atgavus nepriklausomybę nuo 1992 m. yra viena iš FIFA narių. Tais pačiais metais buvo priimta į UEFA.

Dabartinis federacijos prezidentas yra Aivar Pohlak.

## Nuorodos
* Asociacijos svetainė
Farerų futbolo federacija

**Farerų futbolo federacija** () – Farerų futbolo vykdomoji, institucija organizuojanti Formuladeildin, Farerų futbolo taurę, taip pat Farerų vyrų futbolo rinktinę.

## Istorija

Futbolas Fareruose yra žaidžiamas nuo XIX amžiaus antros pusės. Pirmoji lyga įkurta 1942 m., iki 1978 m. ją organizavo Farerų sporto federacija. 1979 m. sausio 13 d. buvo įkurta Farerų futbolo federacija. Pirmoji moterų lyga įsteigta 1985 m.

1988 m. liepos 2 d. federacija buvo priimta į FIFA, o nuo 1990 m. balandžio 18 d. yra UEFA narė. Nuo tada Farerai dalyvauja tarptautinėse varžybose.

## Nuorodos
* Federacijos svetainė
Užsieniečio pasas

**Užsieniečio pasas** – asmens dokumentas, patvirtinantis asmens tapatybę ir kitos šalies pilietybę bei suteikiantis teisę išvykti iš išdavimo šalies ir grįžti į šią šalį leidimo gyventi išdavimo šalyje laikotarpiu.

## Lietuvoje
Užsieniečio pasas išduodamas tuomet, kai užsienietis iš savo kilmės valstybės kompetentingų įstaigų negali gauti naujo savo valstybės kelionės dokumento vietoj turėto, kuris yra pamestas, sunaikintas ar negaliojantis, taip pat, kai užsienietis gauna leidimą gyventi Lietuvos Respublikoje dėl humanitarinio pobūdžio priežasčių.

Užsieniečio pase gali būti nurodyta, kad yra apribotas vykimo į užsienį dažnumas, ir išvardintos valstybės, kuriose draudžiama lankytis.

## Nuorodos
* Asmens dokumentų išdavimo centras
Sporting Fingal FC

**Dublino „Sporting Fingal“** – Airijos futbolo klubas iš Dublino.

## Istorija
Klubas per 3 sezonus nuo įkūrimo sugebėjo patekti į aukščiausiąją lygą, kur debiutiniame sezone 2010 m. užėmė 4-ąją vietą, tačiau dėl finansinių sunkumų klubas po sezono pasitraukė iš lygos.

## Pasiekimai

## Sezonai

|}
Šaltiniai:
### [[UEFA]] varžybos

## Išnašos

## Nuorodos
* RSSSF duomenų bazė (Klubų įkūrimo datos)
Graikijos futbolo federacija

**Graikijos futbolo federacija** () – Graikijos futbolo vykdomoji institucija, organizuojanti Graikijos Superlygą, Graikijos futbolo taurę, taip pat Graikijos vyrų futbolo rinktinę. Federacija įsikūrusi Atėnuose.

## Istorija

Federacija buvo įkurta 1926 m. trijų pagrindinių šalies futbolo sąjungų (Atėnų, Pirėjo ir Salonikų). 1927 m. federacija tapo FIFA nare, 1954 m. federacija buvo viena iš UEFA įkūrėjų. 2004 m. Graikijos vyrų futbolo rinktinė laimėjo 2004 m. Europos futbolo čempionatą.

## Pagrindiniai įvykiai

Graikijos futbolo federacija organizavo Europos futbolo klubų varžybas. Svarbiausi ivykiai:

* 1971 m.: UEFA Taurių laimėtojų taurės finalas, Chelsea FC – Real Madrid CF (1-0)
* 1973 m.: UEFA Taurių laimėtojų taurės finalas, AC Milan – Leeds United AFC (1-0)
* 1983 m.: Čempionų taurės finalas Hamburger SV – Juventus FC (1-0)
* 1987 m.: UEFA Taurių laimėtojų taurės finalas, FC Lokomotive Leipzig – AFC Ajax (0-1)
* 1994 m.: UEFA Čempionų lygos finalas, AC Milan – FC Barcelona (4-0)
* 2007 m.: UEFA Čempionų lygos finalas, AC Milan – Liverpool FC (2-1)

## Nuorodos
* Oficiali svetainė
Vasilijus Leontjevas

**Vasilijus Leontjevas** (, , 1905 m. rugpjūčio 5 d. Miunchenas – 1999 m. vasario 5 d. Niujorkas) – rusų kilmės JAV ekonomistas ir matematikas.

## Biografija
1921–1925 m. Leningrado universitete studijavo filosofiją, sociologiją, ekonomiką. 19 metų apgynė diplominį darbą. Kelis kartus buvo suimtas dėl ideologinių įsitikinimų, priešinimosi bolševikinei sistemai. 1925–1928 m. studijavo Berlyno universitete, 22 metų apgynė disertaciją „Ekonomikos verpetas“, ekonomikos daktaras.

1927–1930 m. Kylio universiteto Pasaulinės ekonomikos institute tyrė statistinę paklausą ir pasiūlą. 1929–1931 m. Kinijos geležinkelio ministerijos patarėjas. 1931–1932 m. dirbo JAV nacionaliniame ekonominių tyrimų biure. Nuo 1932 m. Harvardo universiteto dėstytojas, nuo 1946 m. profesorius. 1933 m. vedęs amerikietę poetę Estelą Marks, tapo JAV piliečiu. Duktė menotyrininkė Svetlana Alpers.

1948–1973 m. Harvardo ekonominių tyrimų projekto kūrėjas ir vadovas. 1975 m. Niujorko universitete įkūrė ekonominės analizės centrą, jam vadovavo. 1954–1956 m. Ekonometrikų draugijos, 1970–1971 m. Amerikos ekonomistų asociacijos prezidentas.

Mokslinės veiklos kryptys: paklausa ir pasiūla, sąnaudų ir produkcijos santykis, matematiniai ir kiekybiniai metodai ekonomikoje. Jo vardu pavadinti Leontjevo modelis, Leontjevo paradoksas.

## Bibliografija
* Amerikos ekonomikos struktūra (*Structure of the American Economy*), 1941 m.
* Amerikos ekonomikos struktūros studijos (*Studies in the Structure of the American Economy*), 1953 m.
* Sąnaudų ir produkcijos ekonomika (*Input–Output Economics*), 1966 m.
* Ekonomikos apybraižos (*Essays in Economics*), 2 t. 1966–1977 m.
* Pasaulio ekonomikos ateitis (*The Future ofthe World Economy*), 1977 m.
* Karinės išlaidos: faktai ir skaičiai, pasaulinės implikacijos ir ateities perspektyvos (M*ilitary Spending: Facls and Figures, Worldwide Implications and Future Outlook*), su F. Duchinu, 1983 m.
* JAV nedegiųjų mineralų ir pasaulio ekonomikos ateitis (*The Future on Non–Fuel Minerals in the USA and World Economy*), su kitais, 1983 m.
* Automatizacijos poveikis darbininkų ateičiai (*The Future Impact of Automation on Workers*), su F. Duchinu, 1986 m.

## Įvertinimas
* 1973 m. – Nobelio ekonomikos premija

## Šaltiniai
Poplūdis

**Poplūdis** – upės vandens režimo fazė, palyginti trumpalaikis ir neperiodinis vandens lygio pakilimas upėje, susijęs su sniego arba ledynų tirpsmu bei liūtimis. Poplūdis gali trukti nuo kelių valandų iki kelių savaičių. Jo metu upės debitas gerokai viršija įprastas to laikotarpio normas. Priešingai nei kasmetinis potvynis, poplūdis gali įvykti bet kuriuo metų laiku, nėra reguliarus.

Stiprus poplūdis gali užtvindyti slėnyje esančius objektus.

## Šaltiniai
Gruzijos futbolo federacija

**Gruzijos futbolo federacija** () – Gruzijos futbolo vykdomoji institucija, organizuojanti futbolo lygas: Umaglesi Liga Pirveli Liga, bei žemesnes lygas; Gruzijos futbolo taurę, Gruzijos futbolo supertaurę, taip pat Gruzijos vyrų futbolo rinktinę.

## Istorija

Federacija įkurta 1936 m. Tarybiniu laikotarpiu neveikė. Po Gruzijos nepriklausomybės atkurta 1990 m. vasario 15 d.

## Prezidentai
* Nodar Akhalkatsi (1990–1998 m.)
* Merab Zhordania (1998–2005 m.)
* Nodar Akhalkatsi (jaun.) (2005–2007 m.)
* Georgi Nemsadze (2007 m.)
* Nodar Akhalkatsi (jaun.) (2007–2009 m.)
* Domenti (Zviad) Sichinava (Nuo 2009 m.)

## Nuorodos
* Oficiali svetainė
Potvynis

**Potvynis** gali reikšti:

* Potvynis (upė) – kasmetinis, reguliarus vandens lygio pakilimas upėje;
* Potvynis ir atoslūgis – jūros ar vandenyno vandens lygio kitimo fenomenas;
* Potvynis (stichinė nelaimė) – vandens pertekliaus sukelta stichinė nelaimė;

## Taip pat skaitykite
* Poplūdis
* Tvanas
Islandijos futbolo federacija

**Islandijos futbolo federacija** () – Islandijos futbolo vykdomoji institucija, įsikūrusi Reikjavike. Organizuoja Landsbankadeild bei žemesnes lygas. Taip pat kuruoja Islandijos vyrų futbolo rinktinę. Dabartinis federacijos prezidentas yra Geir Þorsteinsson.

## Istorija

Federacija įkurta 1947 m., tais pačiais metais tapo FIFA narė. 1954 m. buvo viena iš UEFA įkūrėjų.

## Nuorodos
* Oficiali svetainė
Javiečiai

**Javiečiai** (*Wong Jawa*) – gausiausia Indonezijos tauta, kilusi iš centrinės Javos salos dalies, tačiau dabar gyvenanti daugelyje Indonezijos salų, taip pat emigracijoje Nyderlanduose, Malaizijoje, Suriname ir kt. Populiacija – apie 85 mln. žmonių. Kalba malajų-polineziečių grupei priklausančia javiečių kalba, nors labai dažnai vartoja ir indoneziečių kalbą.

## Istorija

Javiečiai kaip ir dauguma kitų Indonezijos tautų yra kilę iš Filipinų ir į salyną atsikraustė prieš 3000-3500 metų. Jie tapo viena pagrindinių Malajų salyno tautų. Vėliau dėl Javos salos perpildymo daug javiečių buvo iškeldinta į rečiau gyvenamas salas.

## Kultūra
Javiečiai tradiciškai verčiasi žemės ūkiu, užima daugelį valstybinių, karinių postų šalyje. Būdinga didelė religinė įvairovė: dauguma javiečių yra musulmonai, tačiau centrinėje Javoje nemaža dalis yra krikščionys (katalikai ir protestantai). Taip pat yra budistų, hinduistų, tradicinio tikėjimo (Kedžaven) išpažinėjų. Dėl tokios religinės įvairovės javiečiai paveikti skirtingų kultūrinių tradicijų. Javiečių kultūros žymūs aspektai – lėlių teatras Wayeng ir javiečių šokiai. Jie yra ir audimo meno batikos pradininkai. Tradicinė muzika atliekama gamelanu.

Iš javiečių yra kilę daug žymių Indonezijos žmonių: Sukarno, Suharto, Raden Saleh, Abdurrahman Wahid ir kt.
Žemaitkiemio meteoritas

**Žemaitkiemio meteoritas** – meteoritas arba tiksliau chondritinių meteoritų lietus, kritęs 1933 m. vasario 2 d. Kliepšių kaimo apylinkėse, netoli Žemaitkiemio (Ukmergės rajono savivaldybė).

Surinkta 22 gabalai, jų bendra masė 44,1 kg, didžiausio gabalo masė 7,3 kg. Gabalai buvo rasti 5,5 km² plote tarp Kliepšių ir Žemaitkiemio. Didžioji dalis saugoma Vilniaus universitete, 1,1 kg Rusijos Mokslų Akademijoje, 2,1 kg Čekijos muziejuje, 0,6 kg Londono muziejuje. Meteoritą taip pat turi Ukmergės kraštotyros muziejus. 

Žemaitkiemio meteoritas priklauso paprastiesiems, L6 klasės akmeniniams chondritams. Meteoritas sudarytas iš olivino chondrulių ir labai smulkios pagrindinės masės, kurioje yra olivino ir pirokseno kristalų bei jų nuolaužų.

## Šaltiniai
Potvynis (hidrologija)

**Potvynis** – kasmetinis, pastovus upės vandens lygio pakilimas. Jo metu vanduo užpildo ne tik vagą, bet ir užlieja salpą, lankas. Potvynį gali sukelti kasmetinis pavasarinis sniego tirpimas, vasarinis kalnų ledynų tirpsmas, lietingojo laikotarpio sukeltas vandens perteklius.

Lietuvos upėse vyksta pavasarinis potvynis, kuris įprastai prasideda kovo mėnesį. Potvynio metu vandens lygis upėse kyla 10-16 dienų. Trunka 40-60 dienų. Miškinguose, pelkėtuose upių baseinuose potvynis ilgesnis, bet ne toks stiprus kaip laukais tekančių upių. Potvynių metu vandens lygis upėse pakyla 1,5-6,0 m. Kasmetinio potvynio metu paprastai užliejama Nemuno delta, didesnių upių slėnių objektai. Reguliarus potvynis gali virsti užtvindymu (stichine nelaime) ledo sangrūdoms užkimšus upės vagą.

Vasariniai potvyniai būdingi iš kalnų ištekančioms upėms (Nilas, Terekas, Rona) arba arktinės zonos upėms, kur sniego tirpsmas įsibėgėja tik vasarą (Makenzis, Jukonas, Indigirka). Lietingojo laikotarpio sukelti potvyniai būdingi subekvatorinio, musoninio klimato srities upėms (Mekongas, Nigeris, Jangdzė).

Potvynis nemaišytinas su poplūdžiu – netikėtu vandens lygio pakilimu upėje.

## Šaltiniai
Keturragė antilopė

**Keturragė antilopė** (*Tetracerus quadricornis*) – jaučių (*Bovinae*) pošeimio dykaraginių šeimos, porakanopių būrio žinduolis.

Nedidelė antilopė, kūno aukštis 55-65 cm, masė iki 15-25 kg. Plaukai reti, trumpi, šiurkštoki. Nugara gelsvai ruda, kartais tamsiai ruda, šonai šviesesni, papilvė balkšva, snukis, ausų išorinė dalis ir kojų priekinė pusė tamsiai ruda. Virš ir žemiau šoninių kanopėlių šviesios žiedinės juostelės. Ant skruostų po akimis baltos dėmės. Patinai turi dvi poras ragų, patelės – be ragų. Ant priekinės kaktos dalies turi du kūgiškus, arti vienas kito 2-4 cm ilgio ragelius, už kurių yra ilgesni – 5-10 cm ilgio, pagrindiniai ragai.

Poruojasi birželio-rugpjūčio mėnesiais, nėštumas trunka 7,5-8 mėn. Gimsta 1-3 jaunikliai.

Reta rūšis, įrašyta į Tarptautinę raudonąją knygą. Keturragės antilopės populiacijos pažeidžiamos ir jų skaičius mažėja.

;Porūšiai
* *T. q. quadricornis*
* *T. q. iodes*
* *T. q. subquadricornis*

## Paplitimas ir gyvenamoji aplinka
Paplitusi Indijoje ir Nepale. Gyvena lygumose, kalvotose vietovėse, kur retmiškiai kataliojasi su atvirais plotais. Dažniausiai laikosi arti vandens telkinių. Individai laikosi pavieniui, poromis arba šeimyniniais būriais. Minta medžių ir krūmų lapais, ūgliais, vaisiais, žoliniais augalais. Pastebėta, kad labiausiai mėgsta indinius zizifus, agrastinius lapainius, pupūnus ir akacijas.

## Išnašos ir šaltiniai

* Baleišis, R. Pasaulio kanopiniai žvėrys. Vilnius: Vilniaus Ekologijos institutas, 2009. 68 psl. ISBN 9986-443-36-9.
Leontjevo modelis

**Leontjevo modelis**, Leontievo sąnaudų ir produkcijos analizės metodas – tarpšakinio balanso matematinė išraiška, atspindinti šalies ekonomikos tarpšakinius tarpusavio gamybinius ryšius. 1936 m. modelį sukūrė ir pagrindė JAV ekonomistas ir matematikas Vasilijus Leontjevas.

## Istorija
Teoriniai tarpšakinio balanso pagrindai išplėtoti 1923–1924 m. TSRS. V. Leontjevas tarpšakinių ryšių metodą, pasitelkdamas tiesinę algebrą, pritaikė tirdamas JAV ekonomiką. Metodas pavadintas sąnaudų–išeigos metodu arba *pajamų–išlaidų matrica*. Jis buvo pritaikytas Antrojo pasaulinio karo metu parenkant nacių Vokietijos ekonomikos taikinius JAV karinėms oro pajėgoms. Juo remiantis JAV skaičiavo ir karinę paramą TSRS pagal lendlizo sutartį.

## Modelis
Pagal Leontjevo modelį šalies ūkis suskirstomas į *n* gamybos šakų, kiekviena iš jų gamina vieno tipo gaminius. Produkcijos vienetu dažniausiai laikoma jos vertinė išraiška. Jei per tam tikrą laikotarpį *i* gamybos šaka pagamina *x<sub>i</sub>* produkcijos vienetų, iš kurių *j* šaka savo gaminių gamybai suvartoja *x<sub>ij</sub>* vienetų, *i* šakos produktų, sunaudotų gaminant gaminius visose *n* gamybos šakose, kiekis lygus Σ*x<sub>ij</sub>*. Skirtumas *x<sub>i</sub>* – Σ*x<sub>ij</sub>* = di yra gamybos perviršis.

Jei di daugiau kaip 0, ne visa *i* šakos produkcija sunaudojama gamyboje ir likutis kaip prekė naudojamas negamybinėje sferoje. Jei di 1 x2., xn), b = (b1 b2,., bn, aij = xij/xj; A = (aij). Matrica A vadinama technologine, arba Leontievo, matrica, jos elementai aij (sąnaudų arba technologiniai koeficientai) rodo, kiek reikia *i* šakos produkcijos vienetų, norint pagaminti *j* šakos produkcijos vienetą. 

Jei vektoriaus b koordinatės yra negamybinės sferos papildomi užsakymai, Leontjevo modelis vadinamas atviruoju. Šiuo atveju gamintojai privalo pagaminti produkcijos ne tik gamybos sąnaudoms, bet ir pagal negamybinės sferos užsakymus. Remiantis matricų teorijos teiginiais galima visiškai išanalizuoti ekonomiką ir nustatyti, ar ji pajėgi įvykdyti užsakymus. Jei matricos A spektrinis spindulys mažiau už vienetą, lygčių sistema vienareikšmiškai išsprendžiama, gamyba pajėgi įvykdyti visus vidinius ir išorinius užsakymus. Lygčių sistemos sprendinys yra gamybos apimtis. Jei spektrinis spindulys daugiau kaip 1, gamyba visko nepagamina, tada reikia tirti ir nustatyti, kurioms šakoms ir kiek reikia investicijų. 

Jei vektorius b yra nulinis b = 0 (nėra gamybos užsakymų), modelis vadinamas uždaruoju. Tokiame modelyje x – Ax = 0, arba Ax < x, ir laikoma, kad gamybos šaka gamina n – 1 skirtingą gaminį, o *n* nežinomuoju laikomas gamybos technologinis pajėgumas. Tada nagrinėjama gamybos lygio ir esamos technologijos be išorinių užsakymų pusiausvyra. Uždarasis modelis gali būti ir tarptautinės prekybos modeliu. 

## Literatūra
* Leontief, Wassily W. Input-Output Economics. 2nd ed., New York: Oxford University Press, 1986.
* Miller, Ronald E. and Peter D. Blair. Input-Output Analysis: Foundations and Extensions. Prentice Hall, 1985.

## Šaltiniai
Konstantinas Leontjevas

**Konstantinas Leontjevas** (, 1831 m. sausio 25 d. Kudinovas, Kalugos gubernija – 1891 m. lapkričio 14 d. Sergijevo Posadas) – rusų filosofas, rašytojas, diplomatas.

## Biografija
1849–1854 m. Maskvos universitete studijavo mediciną. Krymo karo savanoris, nuo 1863 m. dirbo diplomatu.

Jo filosofijos pagrindas – gyvenimo estetikos samprata. Anot jo, yra du būties sandai: kylančiojo ir smunkančiojo, arba regresuojančiojo, gyvenimo. Pirmenybę teikė despotiškam, ne demokratiniam visuomenės valdymui. Stabilią būtį ir gražias jos formas, pasak jo, galima sukurti remiantis nelygybe, hierarchija, griežta drausme, susilaikymu ir paklusnumu. Žmonijos pažangos liberali idėja, kad įmanoma pagerinti visų žmonių gyvenimą, iškreipianti krikščionybės, kuri teigia, kad kančia ir blogis neišvengiami, esmę. Jo idėja apie Rusijos Rytų sąjungą kovoje su išsigimstančiais Vakarais turėjo įtakos panslavizmui, eurazizmui. Leontjevas griežtai pasisakė prieš liberalųjį kosmopolitizmą, egalitarizmą, demokratizaciją, jo ideologijos pamatas buvo bizantizmas – dvasingumas, monarchizmas, luominė hierarchija.

Grožinėje kūryboje ryški Žorž Sand, I. Turgenevo įtaka, vaizduojamas kaimo, dvarininkų gyvenimas, pritariama socialinė nelygybei.

## Bibliografija
* Vedybos iš meilės (*Женитьба по любви*), komedija, 1851 m.
* Dėkingumas (*Благодарность*), apysaka, 1854 m.
* Savame krašte (*В своем краю*), romanas, 1864 m.
* Rytai, Rusija ir slavai, rinkinys, 2 t. 1885–1886 m.
* Nacionalinė politika, kaip pasaulinės revoliucijos priemonė, 1889 m.
* Teorijos ir gyvenimo slavofilija, 1891 m.

## Šaltiniai

## Nuorodos
* Konstantinas Leontjevas. Filosofiniai darbai rusų kalba
Michailas Leontovičius

**Michailas Leontovičius** (, 1903 m. vasario 22 d. Maskva – 1981 m. kovo 30 d. ten pat, palaidotas Kuncevo kapinėse) – rusų fizikas teoretikas.

## Biografija
1923 m. baigė Maskvos universitetą. 1929–1934 m. dirbo Maskvos universiteto Fizikos institute, 1934–1941 m. ir 1946–1952 m. TSRS mokslų akademijos Fizikos institute, nuo 1951 m. – I. Kurčiatovo atominės energijos institute. 1934–1945 m. ir 1955–1971 m. dar dėstė Maskvos universitete, 1946–1954 m. ir Maskvos inžineriniame technikos institute; nuo 1934 m. profesorius. Nuo 1946 m. TSRS mokslų akademijos narys.

## Mokslinė veikla
Mokslinių tyrimų sritys – termodinamika, statistinė fizika, optika, elektrodinamika, radiofizika, plazmos fizika, valdomoji termobranduolinė sintezė. 1929 m. su L. Mandelštamu sukūrė tunelinio reiškinio teoriją, išplėtojo Ramano sklaidos kristaluose teoriją. Pasiūlė kraštines sąlygas (Leontovičiaus kraštinės sąlygos) elektromagnetiniam laukui didelės kompleksinės dielektrinės skvarbos kūno paviršiuje. Sukūrė parabolinės lygties (Leontovičiaus parabolinė lygtis) metodą elektrodinamikos kraštiniams uždaviniams spręsti, kuris vėliau plačiai taikytas netiesinėje optikoje. Sukūrė tokamako – magnetinės gaudyklės aukštos temperatūros plazmai gauti ir laikyti teorijos pagrindus. Sukūrė TSRS radiofizikos ir plazmos fizikos teoretikų mokyklą.

## Bibliografija
* Statistinė fizika, 1944 m.
* Termodinamikos įvadas, 1950 m., 2 leid. 1952 m.
* Termodinamikos įvadas. Statistinė fizika, 1983 m.

## Šaltiniai
Seira

**Seira** – upė pietų Lietuvoje, Lazdijų rajone ir Druskininkų savivaldybėje; Baltosios Ančios kairysis intakas. Išteka 5 km į šiaurės rytus nuo Seirijų, šiauriau Noragėlių kaimo. Teka į pietus, aukštupyje prateka Sagavo, Seirijo, Krašto ežerus. Aukštupyje vadinama Lankuva (Šarkiške), vėliau Sagavu, ir tik ištekėjus iš Seirijo ežero vadinama Seira. Žemupyje teka Kapčiamiesčio giria. Įteka į Baltąją Ančią 5 km nuo jos žiočių; dalis žemupio slėnio ir santaka su Baltąja Ančia užlieta Baltosios Ančios tvenkiniu.

Intakai – Stirta, Vilkupis, Dulgelė (dešinieji).

Seiros baseine gausu ežerų (Stirtos, Dulgas, Vilkas, Giedavardys, Serijis, Sagavas ir kt.). Prie upės esančios gyvenvietės: Šilaičiai, Vainiūnai, Kudrėnėliai, Leipalingis, Dulgininkai, Baltosios Ančios HES.

## Pavadinimo kilmė

Upėvardis galimai susijęs su lėtumo reikšme (plg.  „neveiklus žmogus“, taip pat plg.  „lėtas, vėlus“). Kitas variantas yra kilmė iš šaknies **sei-*, kuri susijusi su tėkme.

## Nuorodos
* [Serejka [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom X, psl. 442 (lenk.)].

## Šaltiniai
Mykola Leontovyčius

**Mykola Leontovyčius** (, 1877 m. gruodžio 13 d. Monastyrokas, Vinycios sritis – 1921 m. sausio 23 d. Markivka, Vinycios sritis) – ukrainiečių kompozitorius, choro dirigentas, pedagogas, folklorininkas.

## Biografija
1899 m. baigė Podolės Kameneco dvasinę seminariją, kur studijavo muzikos teoriją ir choro dirigavimą. 1903–1913 m. kompozicijos teorijos privačiai mokėsi Maskvoje pas B. Javorskį. 1918–1920 m. dėstė Kijevo konservatorijoje, Kijevo muzikos ir dramos institute. Kūrė liaudies chorus, jiems vadovavo, užrašinėjo ukrainiečių liaudies dainas. 1919 m. įkūrė pirmąjį ukrainiečių simfoninį orkestrą ir ukrainiečių chorą.

Sukūrė keturias poemas chorui, tarp jų – Ledonešis (*Льодолом*), Mano daina (*Моя пісня*), Legenda (*Легенда*), harmonizavo revoliucinių rusų ir ukrainiečių liaudies dainų. Išleido užrašytų ir harmonizuotų liaudies dainų rinkinių (1901 m., 1903 m.).

## Literatūra
* Дяченко В. М. Д. Леонтович. Малюнки з життя, К., 1941, 1950, 1963, 1969, 1985;
* Гордійчук М. М. Д. Леонтович. Нарис про життя і творчість, К., 1956;
* Гордійчук М. М.Леонтович, К. 1960, 1972, 1974, 1977;
* Творчість М. Д. Леонтовича. 36 статей, упор. В.Золочевський, К., 1977;
* Завальнюк А. М. Д. Леонтович. Невідомі сторінки творчості, Вінниця, 1996;
* Завальнюк А. Деякі питання стилю творчості М. Д. Леонтовича, Вінниця, 1996;
* Завальнюк А. М. Д. Леонтович, Вінниця, 1997;
* Завальнюк А. Микола Леонтович: дослідження, документи, листи, Вінниця, 2002.

## Šaltiniai
Žaibo nušviesti

**Žaibo nušviesti** -  1996 m. Lietuvos kino studijoje sukurtas meninis filmas. Filmo trukmė - 93 min.

## Kūrybinė grupė
* Scenarijaus autorius ir režisierius statytojas - Algimantas Puipa
* Kompozitorius - Juozas Širvinskas 
* Operatorius statytojas - Viktoras Radzevičius 
* Dailininkas statytojas - Augis Kepežinskas 
* Kostiumų dailininkė - Eglė Kvintienė
  
## Vaidina
Almira Grybauskaitė, Gražina Urbonaitė, Elvyra Piškinaitė, Vytautas Paukštė, Eduardas Kunavičius (Grafas), Kostas Smoriginas, Dalia Brenciūtė, Mindaugas Pavilionis.

## Siužetas

Filmas „Žaibo nušviesti“ sukurtas Jolitos Skablauskaitės, Petro ir Povilo Dirgėlų novelių motyvais. Jį sudaro trys atskiros novelės apie žmones, nepritampančius visuomenėje, gyvenančius savo dvasinių išgyvenimų ir fantazijų pasaulyje.
Aleksejus Leontjevas

**Aleksejus Leontjevas** (, 1903 m. vasario 5 d. Maskva – 1979 m. sausio 21 d. ten pat) – rusų psichologas, pedagogikos mokslų daktaras.

## Biografija
1924 m. baigė Maskvos universitetą. 1940 m. pedagogikos mokslų daktaras. 1924–1931 m. dėstė Maskvos Psichologijos institute ir Komunistinio švietimo akademijoje Maskvoje, 1931–1935 m. Ukrainos psichoneurologijos akademijoje ir Charkovo pedagoginiame institute, 1936–1956 m. Rusijos pedagogikos mokslų akademijos Psichologijos institute. Nuo 1950 m. Rusijos pedagogikos mokslų akademijos tikrasis narys, 1959–1961 m. akademijos viceprezidentas. 1966 m. inicijavo Maskvos universiteto Psichologijos fakulteto įkūrimą, jam vadovavo. 

Mokslinės veiklos kryptys: kultūros istorijos teorijos, psichinių funkcijų mechanizmai, suvokimo, mąstymo psichologija ir kita. 

## Bibliografija
* Atminties raida (*Развитие памяти*), Maskva. 1931 m.
* Psichinės raidos apybraiža (*Очерк развития психики*), 1947 m.
* Vaiko protinė raida (*Умственное развитие ребенка*), 1950 m.
* Poreikiai, motyvai ir emocijos (*Потребности, мотивы и эмоции*), 1973 m.
* Psichikos raidos problemos (*Проблемы развития психики*), 1981 m.

## Šaltiniai

## Nuorodos
* Aleksejus Leontjevas. Visos jo knygos
Olga Lepešinskaja

**Olga Lepešinskaja** (, 1916 m. rugsėjo 28 d. Kijevas – 2008 m. gruodžio 20 d. Maskva) – rusų baleto artistė, pedagogė.

## Biografija
1933 m. baigusi Maskvos choreografijos mokyklą iki 1963 m. šoko Maskvos didžiajame teatre. Nuo 1963 m. dėstė klasikinį šokį užsienio šalyse (Italija, Vengrija, Vokietija, Švedija, Austrija, Didžioji Britanija, Norvegija, Japonija).

Atliko pagrindinius vaidmenis klasikiniuose ir šiuolaikiniuose baletuose, daugelio vaidmenų pirmoji atlikėja. Šokis artistiškas, emocionalus, jam būdinga virtuoziška technika.

## Vaidmenys
* Liza – Peteris Hertelis. Tuščias atsargumas.
* Aurora, Maša, Odeta–Odilija – Piotras Čaikovskis. Miegančioji gražuolė, Spragtukas, Gulbių ežeras
* Kitri – Liudvigas Minkus. Don Kichotas
* Svetlana – Dmitrijus Klebanovas. Svetlana 1939 m.
* Oksana – Vasilijus Solovjovas–Sedojus. Tarasas Bulba 1941 m.
* Sari – Kara Karajevas. Griaustinio taku 1959 m.
* Žana – Borisas Asafjevas. Paryžiaus liepsnos 1947 m.
* Taochoa – Renė Glieras. Raudonoji aguona 1949 m.

## Įvertinimas
* 1941 m. – I laipsnio Stalino premija
* 1942 m. – RTFSR nusipelniusi artistė
* 1946 m. – I laipsnio Stalino premija
* 1947 m. – I laipsnio Stalino premija
* 1942 m. – RTFSR liaudies artistė
* 1950 m. – II laipsnio Stalino premija
* 1951 m. – TSRS liaudies artistė
* 1971 m. – Lenino ordinas

## Literatūra
* A. Solodovnikov. Olga Lepešinskaja. Moskva, 1983.

## Šaltiniai
Kalju Lepik

**Kalju Lepikas** (, 1920 m. spalio 7 d. Koeru, Jervos apskritis – 1999 m. gegužės 30 d. Talinas) – estų poetas, pedagogas.

## Biografija
1928–1934 m. mokėsi Koeru pradžios mokykloje, 1935–1939 m. Tartu prekybos mokykloje, 1939–1941 m. Tartu komercinėje gimnazijoje. 1942–1943 m. Tartu universitete studijavo filosofiją. 1943 m. paimtas į vokiečių kariuomenę kovojo Estų legione. 1944 m. pasitraukė į Švediją. Gyveno Stokholme, Stokholmo universitete dėstė archeologiją ir etnografiją. 1991 m. grįžo į Estiją.

Aktyviai dalyvavo estų emigrantų organizacijų veikloje, prisidėjo steigiant literatūrinius periodinius leidinius. Nuo 1982 m. Estų užsienio rašytojų sąjungos pirmininkas.

## Kūryba
Poezijos rinkiniuose vyrauja tėvynės ilgesio, pasipriešinimo okupantams motyvai; būdinga estų klasikinės poezijos ir tautosakos priemonių, elegijos ir satyros, humoro derinimas.

## Bibliografija
* Veidas namų lange (*Nägu koduaknas*), 1946 m.
* Žaidėjas (*Mängumees*), 1948 m.
* Elgetos ant laiptų (*Kerjused treppidel*), 1949 m.
* Jūros dugnas (*Merepõhi*), 1951 m.
* Pasaka apie tigro žemę (*Muinasjutt Tiigrimaast*), 1955 m.
* Tu esi eglynas, o aš esu alksnynas (*Sina oled kuusik ja mina olen lepik*), 1965 m.
* Marmurinis išeivis (*Marmorpagulane*), 1968 m.
* Kraujo laukas (*Verepõld*), 1973 m.
* Stikliniai vyrai (*Klaasist mehed*), 1978 m.
* Dingę kaimai (*Kadunud külad*), 1985 m.
* Grįžimas (*Tagasitulek*), 1991 m.
* Nakties mergaitė (*Öötüdruk*), 1992 m.
* Chaotiškas koncertas (*Kaootiline konsert*), 1993 m.
* Šermukšnio uogų kryžius (*Pihlakamarja rist*), 1997 m.

## Šaltiniai
Bohdanas Lepkis

**Bohdanas Lepkis** (, 1872 m. lapkričio 4 d. Krohulecas, Austrija-Vengrija – 1941 m. liepos 21 d. Krokuva) – ukrainiečių poetas, rašytojas, literatūrologas.

## Biografija
Mokėsi Lvovo, Jogailos universitetuose. Nuo 1925 m. Jogailos universiteto profesorius.

Jo poezijos rinkiniuose ryškios dekadentinės nuotaikos.

## Bibliografija
* Juostos (*Стрічки*), poezija, 1901 m.
* Ruduo (Осінь), poezija, 1902 m.
* Svetimoje žemėje (*На чужині*), poezija, 1904 m.
* Iš širdies gilumos {*З глибин душі*), poezija, 1905 m.
* Likimas (*Доля*), poezija, 1917 m.
* Ramų vakarą (*Під тихий вечір*), apysaka, 1923 m.
* Mazepa (*Мазепа*), istorinis romanas 1926 m.).

## Šaltiniai
Shannon Elizabeth

**Shannon Elizabeth** (g. 1973 m. rugsėjo 7 d.) – JAV aktorė, buvęs modelis.

## Šeima

Shannon Elizabeth tėvas kilęs iš Sirijos, o motina turi airių, anglų, vokiečių ir čerokių kraujo. Ji gimė Hiustone, Teksaso valstijoje, augo Waco mieste. Mokykloje ji domėjosi tenisu ir net ketino tapti profesionalia žaidėja.

Prieš tapdama aktore, Elizabeth dirbo modeliu.

## Karjera

Shannon Elizabeth išgarsino vaidmuo filme Amerikietiškas pyragas, o ypač – scena miegamajame su aktoriumi Jasonu Biggsu. Vėliau sekė vaidmuo juostoje Pats baisiausias filmas, tačiau didesnio pasisekimo aktorė nesulaukė.

1999 metų rugpjūčio mėnesį jos nuotraukos pasirodė žurnale Playboy, 2000 ir 2003 metais – žurnale Maxim.

Jos balsas buvo panaudotas kuriant video žaidimo **James Bond 007: Everything or Nothing** personažą Serena St. Germaine.

Kartu su partneriu Dereku Houghu Elizabeth dalyvavo televizijos projekte **Dancing with the Stars** ir buvo septintoji pora, eliminuota iš žaidimo.

## Pokeris

Shannon Elizabeth laikoma viena geriausiu pokerio žaidėjų tarp pramogų pasaulio atstovų ir pati įvardina tai kaip savo antrąją karjerą. Ji nuolatos lankosi Las Vegase, kur rungiasi su geriausiais JAV žaidėjais. 2006 metais ji įveikė 83 varžovus ir laimėjo turnyrą, vykusį **Caesars Palace**. 2006 ir 2007 metais keturis kartus nesėkmingai dalyvavo World Series of Poker turnyre.

## Asmeninis gyvenimas

Shannon Elizabeth artimi santykiai su aktoriumi Josephu D. Reitmanu truko dešimt metų. Pora susituokė 2002 metais, tačiau jau 2005 metų birželį santuoka nutrūko.

Vėliau ji susitikinėjo su projekto **Dancing with the Stars** partneriu Dereku Houghu, tačiau 2009 rugpjūtį išsiskyrė.

## Filmai

## Televizija

## Nuorodos

* http://www.shannonelizabeth.com/